title: Az Európai Parlament (EU) 2017/1641 határozata (2017. április 27.) az Európai Unió Szerveinek Fordítóközpontja 2015-ös pénzügyi évre vonatkozó elszámolásának lezárásáról

text:
               29.9.2017

               HU

               Az Európai Unió Hivatalos Lapja

               L 252/175

         AZ EURÓPAI PARLAMENT (EU) 2017/1641 HATÁROZATA
   (2017. április 27.)
   az Európai Unió Szerveinek Fordítóközpontja 2015-ös pénzügyi évre vonatkozó elszámolásának lezárásáról
   AZ EURÓPAI PARLAMENT,

               —

               tekintettel az Európai Unió Szerveinek Fordítóközpontja 2015-ös pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Unió Szerveinek Fordítóközpontja 2015-ös pénzügyi évre vonatkozó éves beszámolójáról szóló jelentésére, a központ válaszával együtt (1),

               —

               tekintettel a Számvevőszéknek a 2015-ös pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

               —

               tekintettel a 2015-ös pénzügyi évre szóló költségvetés végrehajtása tekintetében a központ számára adandó mentesítésről szóló, 2017. február 21-i tanácsi ajánlásra, (05873/2017 – C8-0054/2017),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Unió Szervei Fordítóközpontjának létrehozásáról szóló, 1994. november 28-i 2965/94/EK tanácsi rendeletre (4) és különösen annak 14. cikkére,

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (5) és különösen annak 108. cikkére,

               —

               tekintettel eljárási szabályzata 94. cikkére és IV. mellékletére,

               —

               tekintettel a Költségvetési Ellenőrző Bizottság jelentésére (A8-0075/2017),

               1.

               jóváhagyja az Európai Unió Szerveinek Fordítóközpontja 2015-ös pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az Európai Unió Szerveinek Fordítóközpontja igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Antonio TAJANI

            a főtitkár

         Klaus WELLE

      (1)  HL C 449., 2016.12.1., 27. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 314., 1994.12.7., 1. o.

      (5)  HL L 328., 2013.12.7., 42. o.


title: Az Európai Parlament (EU) 2017/1677 határozata (2017. április 27.) az Európai Biztosítás- és Foglalkoztatóinyugdíj-hatóság 2015-ös pénzügyi évre vonatkozó elszámolása lezárásáról

text:
               29.9.2017

               HU

               Az Európai Unió Hivatalos Lapja

               L 252/242

         AZ EURÓPAI PARLAMENT (EU) 2017/1677 HATÁROZATA
   (2017. április 27.)
   az Európai Biztosítás- és Foglalkoztatóinyugdíj-hatóság 2015-ös pénzügyi évre vonatkozó elszámolása lezárásáról
   AZ EURÓPAI PARLAMENT,

               —

               tekintettel az Európai Biztosítás- és Foglalkoztatóinyugdíj-hatóság 2015-ös pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Biztosítás- és Foglalkoztatóinyugdíj-hatóság 2015-ös pénzügyi évre vonatkozó éves beszámolójáról szóló jelentésére, a hatóság válaszával együtt (1),

               —

               tekintettel a Számvevőszéknek a 2015-ös pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

               —

               tekintettel a 2015-ös pénzügyi évre vonatkozó költségvetés végrehajtása tekintetében a hatóság számára adandó mentesítésről szóló, 2017. február 21-i tanácsi ajánlásra, (05873/2017 – C8-0073/2017),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az európai felügyeleti hatóság (az Európai Biztosítás- és Foglalkoztatóinyugdíj-hatóság) létrehozásáról, valamint a 716/2009/EK határozat módosításáról és a 2009/79/EK bizottsági határozat hatályon kívül helyezéséről szóló, 2010. november 24-i 1094/2010/EU európai parlamenti és tanácsi rendeletre (4) és különösen annak 64. cikkére,

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (5) és különösen annak 108. cikkére,

               —

               tekintettel eljárási szabályzata 94. cikkére és IV. mellékletére,

               —

               tekintettel a Költségvetési Ellenőrző Bizottság jelentésére és a Gazdasági és Monetáris Bizottság véleményére (A8-0101/2017),

               1.

               jóváhagyja az Európai Biztosítás- és Foglalkoztatóinyugdíj-hatóság 2015-ös pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az Európai Biztosítás- és Foglalkoztatóinyugdíj-hatóság ügyvezető igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Antonio TAJANI

            a főtitkár

         Klaus WELLE

      (1)  HL C 449., 2016.12.1., 107. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 331., 2010.12.15., 48. o.

      (5)  HL L 328., 2013.12.7., 42. o.


title: A Bizottság határozata ( 2012. december 19. ) a 2010. július 30-i határozatnak az alkalmazási ideje és az élelmiszer-ellátási lánc működésének javításával foglalkozó magas szintű fórum összetétele tekintetében történő módosításáról

text:
               21.12.2012

               HU

               Az Európai Unió Hivatalos Lapja

               C 396/17

         A BIZOTTSÁG HATÁROZATA
   (2012. december 19.)
   a 2010. július 30-i határozatnak az alkalmazási ideje és az élelmiszer-ellátási lánc működésének javításával foglalkozó magas szintű fórum összetétele tekintetében történő módosításáról
   2012/C 396/06
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   mivel:

               (1)

               Az élelmiszer-ellátási lánc működésének javításával foglalkozó magas szintű fórum létrehozásáról szóló, 2010. július 30-i bizottsági határozat (1) rendelkezései 2012. december 31-éig alkalmazandók.

               (2)

               A fórum hozzájárult az uniós agrár-élelmiszeripar értékláncának versenyképességéhez azáltal, hogy figyelemmel követte az élelmiszeripar versenyképességével foglalkozó magas szintű csoport ajánlásainak végrehajtását és a „Hatékonyabban működő élelmiszer-ellátási lánc” c. bizottsági közleményben (2) javasolt kezdeményezéseket. A fórum emellett további, még célirányosabb intézkedések végrehajtását ajánlotta, mely kezdeményezéseket nyomon kell követni. Az élelmiszer-ellátási lánc működésének javításával foglalkozó magas szintű fórumnak tehát 2012. december 31. után is folytatnia kell munkáját.

               (3)

               A fórum tagsági körét ki kell terjeszteni valamennyi tagállam hatóságaira annak érdekében, hogy könnyebb legyen megosztani a bevált gyakorlatokat, és a fórum nagyobb hatást tudjon elérni. A magánszervezetek képviseletének kérdését nyílt pályázati felhívás közzététele alapján felül kell vizsgálni annak érdekében, hogy biztosított legyen az érdekelt felek kiegyensúlyozott képviselete,

         ELFOGADTA EZT A HATÁROZATOT:
   Egyetlen cikk
   A 2010. július 30-i határozat a következőképpen módosul:

               1.

               A 4. cikk a következőképpen módosul:

                           a)

                           az (1) bekezdés helyébe a következő szöveg lép:
                           „(1)   A fórum legfeljebb 50 tagból áll.”

                           b)

                           a (3) bekezdés helyébe a következő szöveg lép:
                           „(3)   A tagállami hatóságok kinevezik képviselőiket az 5. cikk (2) bekezdésében említett előkészítő csoportba.
                           A többi tagot a Vállalkozáspolitikai és Ipari Főigazgatóság főigazgatója nevezi ki azon szervezetek tagjai közül, amelyek a 2. és 3. cikkben említett területeken szakértelemmel rendelkeznek, és jelentkeztek a pályázati felhívásra. E szervezetek kinevezik képviselőiket a fórumba és az 5. cikk (2) bekezdésében említett előkészítő csoportba.
                           A Bizottság elutasíthatja a szervezetek által kinevezett egyes képviselőket, amennyiben a jelölést nem tartja megfelelőnek, és ezt a csoport megalapításakor vagy a csoport eljárási szabályzatának elfogadásakor megadott okokra való hivatkozással indokolja. Ilyen esetben a szervezetet egy másik tag kinevezésére kérik fel.”

               2.

               A 7. cikk helyébe az alábbi szöveg lép:
               „7. cikk
               Alkalmazás
               Ezt a határozatot 2014. december 31-éig kell alkalmazni.”

      Kelt Brüsszelben, 2012. december 19-én.

            a Bizottság részéről

         Antonio TAJANI

            alelnök

      (1)  HL C 210., 2010.8.3., 4. o.

      (2)  COM(2009) 591, 2009.10.28.


title: Az Európai Parlament határozata (2009. április 23.) az Európai Unió 2007-es pénzügyi évre szóló általános költségvetésének végrehajtására vonatkozó mentesítésről, VIII. szakasz - európai ombudsman

text:
               26.9.2009

               HU

               Az Európai Unió Hivatalos Lapja

               L 255/89

         AZ EURÓPAI PARLAMENT HATÁROZATA
   (2009. április 23.)
   az Európai Unió 2007-es pénzügyi évre szóló általános költségvetésének végrehajtására vonatkozó mentesítésről, VIII. szakasz – európai ombudsman
   (2009/639/EK)
   AZ EURÓPAI PARLAMENT,

               —

               tekintettel az Európai Unió 2007-es pénzügyi évre vonatkozó általános költségvetésére (1),

               —

               tekintettel az Európai Közösségek 2007-es pénzügyi évre vonatkozó végleges éves beszámolójára – I. kötet (C6-0423/2008) (2),

               —

               tekintettel az európai ombudsmannak a 2007-ben végzett belső ellenőrzésekről a mentesítésért felelős hatóság számára készített éves jelentésére,

               —

               tekintettel a Számvevőszéknek a 2007-es pénzügyi évre vonatkozó költségvetés végrehajtásáról szóló éves jelentésére az ellenőrzés alá vont intézmények válaszaival együtt (3),

               —

               tekintettel a Számvevőszéknek az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az EK-Szerződés 248. cikke szerinti megbízhatósági nyilatkozatára (4),

               —

               tekintettel az EK-Szerződés 272. cikkének (10) bekezdésére, valamint 274., 275. és 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (5) és különösen annak 50., 86., 145., 146. és 147. cikkére,

               —

               tekintettel eljárási szabályzatának 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére (A6–0156/2009),

               1.

               mentesítést ad az európai ombudsmannak a 2007-es pénzügyi évre vonatkozó költségvetésének végrehajtására vonatkozóan;

               2.

               észrevételeit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot és az annak szerves részét képező állásfoglalást a Tanácsnak, a Bizottságnak, a Bíróságnak, a Számvevőszéknek, az európai ombudsmannak és az európai adatvédelmi biztosnak, és gondoskodjon az Európai Unió Hivatalos Lapjában való közzétételéről (L sorozat).

            az elnök

         Hans-Gert PÖTTERING

            a főtitkár

         Klaus WELLE

      (1)  HL L 77., 2007.3.16.

      (2)  HL C 287., 2008.11.10., 1. o.

      (3)  HL C 286., 2008.11.10., 1. o.

      (4)  HL C 287., 2008.11.10., 111. o.

      (5)  HL L 248., 2002.9.16., 1. o.

   AZ EURÓPAI PARLAMENT ÁLLÁSFOGLALÁSA
   (2009. április 23.)
   az Európai Unió 2007-es pénzügyi évre szóló általános költségvetésének végrehajtására vonatkozó mentesítésről szóló határozat szerves részét képező megjegyzésekkel, VIII. szakasz – európai ombudsman
   AZ EURÓPAI PARLAMENT,

               —

               tekintettel az Európai Unió 2007-es pénzügyi évre vonatkozó általános költségvetésére (1),

               —

               tekintettel az Európai Közösségek 2007-es pénzügyi évre vonatkozó végleges éves beszámolójára – I. kötet (C6-0423/2008) (2),

               —

               tekintettel az európai ombudsmannak a 2007-ben végzett belső ellenőrzésekről a mentesítésért felelős hatóság számára készített éves jelentésére,

               —

               tekintettel a Számvevőszéknek a 2007-es pénzügyi évre vonatkozó költségvetés végrehajtásáról szóló éves jelentésére, az ellenőrzés alá vont intézmények válaszaival együtt (3),

               —

               tekintettel a Számvevőszéknek az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az EK-Szerződés 248. cikke szerinti megbízhatósági nyilatkozatára (4),

               —

               tekintettel az EK-Szerződés 272. cikkének (10) bekezdésére, valamint 274., 275. és 276. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (5) és különösen annak 50., 86., 145., 146. és 147. cikkére,

               —

               tekintettel eljárási szabályzatának 71. cikkére és V. mellékletére,

               —

               tekintettel a Költségvetési Ellenőrző Bizottság jelentésére (A6–0156/2009),

               1.

               megállapítja, hogy 2007-ben az európai ombudsman (az ombudsman) 8,2 millió EUR (2006-ban: 7,7 millió EUR (6)) összegű kötelezettségvállalási előirányzat felett rendelkezett, amelynek felhasználási aránya 90,48 %-os volt, alacsonyabb a többi intézmény felhasználási arányának átlagánál (93,84 %);

               2.

               megjegyzi, hogy a 2003 és 2007 közötti időszakban a kötelezettségvállalási előirányzatok folyamatosan 4,4 millió EUR-ról 8,2 millió EUR-ra (közel +86 %) emelkedtek, az álláshelyek száma 31-ről 57 egységre (+84 %), a panaszoké 2 436-ról 3 217-re (+32 %), az új vizsgálatok száma pedig 253-ról 308-ra (+22 %) nőtt; megjegyzi továbbá, hogy az álláshelyek száma már második éve nem emelkedett;

               3.

               rámutat, hogy a Számvevőszék az éves jelentésében jelzi, hogy az ombudsman ellenőrzése nem vezetett jelentős észrevételek megfogalmazásához;

               4.

               megállapítja, hogy a belső ellenőr 08/03. számú jelentése szerint a belső ellenőr 2007-es munkája során megállapította, hogy „a megállapodás szerinti intézkedések teljes körű végrehajtásának függvényében […] az intézmény belső irányítási és ellenőrzési rendszere hatékony, és megfelelő garanciát nyújt az ellenőrzési célkitűzések következetes elérésére”;

               5.

               emlékeztet arra, hogy a belső ellenőr 06/04. számú, a személyzet egyéni juttatásainak megállapítása során alkalmazott irányítási és ellenőrzési eljárások megfelelőségét értékelő jelentése szerint „az irányítási és ellenőrzési eljárások tekintetében egyetlen területen sem tárt fel lényeges kockázatot, azonban megerősítette, hogy az intézménynek számos konkrét kérdéssel foglalkoznia kell”; emlékeztet továbbá arra, hogy a belső ellenőr és az intézmény ezután megállapodtak egy cselekvési tervben és annak végrehajtási határidejét 2007. szeptember 30-ában állapították meg; üdvözli a 2007 decemberében végrehajtott nyomon követési ellenőrzések következtetéseit, amelyek szerint a cselekvési terv minden, az egyéni juttatásokat érintő eleme maradéktalanul végrehajtásra került;

               6.

               tudomásul veszi, hogy a cselekvési terv közbeszerezési szabályoknak történő megfelelésre vonatkozó nyomon követő ellenőrzése megállapította, hogy bár történt némi előrelépés, az ombudsman nem hajtotta végre teljes mértékben a belső ellenőr 06/03. sz. jelentésében foglalt két meghozandó intézkedést; ösztönzi az ombudsmant, hogy a belső ellenőr javaslatának megfelelően sürgősen hajtsa végre ezeket az intézkedéseket; üdvözli annak tényét, hogy megállapításai nyomán a belső ellenőr 2008-as munkaprogramjába foglalta a közbeszerzési eljárás ellenőrzését, és várja a nyomon követő ellenőrzés eredményeit;

               7.

               tudomásul veszi a felhatalmazás által engedélyezésre jogosult vezető tisztviselőnek a 2007-es tevékenységi jelentésben közölt tájékoztatását, amely szerint 2008 elején újból önértékelést végeztek az ombudsman szolgálatai belső ellenőrzési keretrendszerének hatékonyságáról, és hogy a belső ellenőrzési normák végrehajtása általában véve kielégítő (88 % szemben a 2006-os 85 %-kal és a 2004-es 74 %-kal);

               8.

               megjegyzi továbbá, hogy bizonyos területeken (érzékeny feladatkörök meghatározása, a tervezés és a programozás javítása, teljesítménymutatók) javítani kell a hatékonyságot; ösztönzi az ombudsmant, hogy tegyen meg mindent az intézmény belső ellenőrzési keretrendszerének továbbfejlesztése érdekében;

               9.

               elégedetten veszi tudomásul, hogy az ombudsman és a Parlament közötti, határozatlan időre szóló, új együttműködési keretmegállapodás, amely 2006. április 1-jén lépett hatályba, már 2007-ben gyümölcsözőnek bizonyult; megjegyzi továbbá, hogy ez a megállapodás bizonyos adminisztratív szolgáltatások nyújtására vonatkozik, beleértve az épületeket, az IT-t, a kommunikációt, a jogi tanácsadást, az orvosi szolgálatokat, a képzést, a fordítást és a tolmácsolást;

               10.

               megdicséri az ombudsmant, hogy folyamatos erőfeszítéseket tesz az intézményközi kapcsolatok fejlesztésére a többi szervvel (különösen az OPOCE-szal, az EAS-szal és az EPSO-val) és a Fordítóközponttal; megjegyzi, hogy működési kiadásainak 70 %-át irányozták elő és költötték el intézményközi együttműködés alapján;

               11.

               elégedetten veszi tudomásul a jogi szolgálat 2007 májusában megkezdett sikeres újjászervezését, amely biztosítja a beadványkezelés és a döntés-előkészítés hatékony ellenőrzését és lendületes végzését;

               12.

               megállapítja, hogy éves jelentése szerint az ombudsman a korábbi évekhez képest kevesebb nehézségbe ütközik képzett jogászok felvétele és magas fluktuáció tekintetében;

               13.

               üdvözli, hogy az ombudsman 2007. december 14-én határozatot fogadott el az ombudsman érdekeltségeiről szóló éves nyilatkozatról; megelégedéssel veszi tudomásul, hogy ezt a határozatot az ombudsman honlapján is közzétették;

               14.

               gratulál az ombudsmannak, hogy 2008. június 2-án csatlakozott az 1073/1999/EK rendelet (7) értelmében az Európai Parlament, a Tanács és a Bizottság között létrejött, az Európai Csalás Elleni Hivatal (OLAF) belső vizsgálatairól szóló, 1999. május 25-i intézményközi megállapodáshoz (8); elégedetten veszi tudomásul, hogy ugyanezen a napon az ombudsman határozatot hozott a csalás, a korrupció és a Közösségek érdekeit sértő jogellenes tevékenységek elleni küzdelemmel kapcsolatos belső vizsgálatok feltételeiről;

               15.

               kéri, hogy az ombudsman a következő tevékenységi jelentésében (2008-as pénzügyi év) szánjon egy külön fejezetet a Parlament korábbi mentesítési határozatai nyomán az adott évben hozott intézkedések részletes ismertetésére, kitérve az ajánlások figyelmen kívül hagyásának lehetőség szerinti indokolására is;

               16.

               megjegyzi, hogy a költségvetési rendelet közbeszerzésre vonatkozó szabályai – az eddigi módosítások ellenére – továbbra is túlzott terheket rónak az olyan kisebb intézményekre, mint például az ombudsman, különösen a viszonylag kis összegű pályázatok vonatkozásában; felkéri a Bizottságot, hogy a költségvetési rendelet módosítására irányuló bármely jövőbeli javaslat kidolgozását megelőző előkészítő munka során folytasson széles körű konzultációt az ombudsman főtitkárával és titkárságával annak biztosítására, hogy aggályaik maradéktalanul figyelembevételre kerüljenek a végleges tervezetben.

      (1)  HL L 77., 2007.3.16.

      (2)  HL C 287., 2008.11.10., 1. o.

      (3)  HL C 286., 2008.11.10., 1. o.

      (4)  HL C 287., 2008.11.10., 111. o.

      (5)  HL L 248., 2002.9.16., 1. o.

      (6)  2005: 7,2 millió EUR.

      (7)  Az Európai Parlament és a Tanács 1999. május 25-i 1073/1999/EK rendelete az Európai Csalás Elleni Hivatal (OLAF) által lefolytatott vizsgálatokról (HL L 136., 1999.5.31., 1. o.).

      (8)  HL L 136., 1999.5.31., 15. o.


title: 2007/134/EK: A Bizottság határozata ( 2007. február 2. ) az Európai Kutatási Tanács létrehozásáról (EGT vonatkozású szöveg )

text:
               24.2.2007

               HU

               Az Európai Unió Hivatalos Lapja

               L 57/14

      A BIZOTTSÁG HATÁROZATA

   (2007. február 2.)
   az Európai Kutatási Tanács létrehozásáról
   (EGT vonatkozású szöveg)
   (2007/134/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó Szerződésre,
   tekintettel az Európai Közösség kutatási, technológiafejlesztési és demonstrációs tevékenységekre vonatkozó hetedik keretprogramjáról (2007–2013) szóló, 2006. december 18-i 1982/2006/EK európai parlamenti és tanácsi határozatra (1) és különösen annak 2. és 3. cikkére,
   tekintettel az Európai Közösség kutatási, technológiafejlesztési és demonstrációs tevékenységekre vonatkozó hetedik keretprogramjának (2007–2013) végrehajtására irányuló „Ötletek” elnevezésű egyedi programról szóló, 2006. december 19-i 2006/972/EK európai parlamenti és tanácsi határozatra (2) és különösen annak 4. cikke (2) és (3) bekezdésére,
   mivel:

               (1)

               A hetedik keretprogramnak megfelelően az „Ötletek” elnevezésű egyedi program célkitűzése a kutatók által javasolt felderítő kutatás támogatása a műszaki tudományok, a társadalom- és gazdaságtudomány és a humán tudományok területén a kutatók által választott témákban.

               (2)

               A 2006/972/EK határozat úgy rendelkezik, hogy a Bizottság az „Ötletek” elnevezésű egyedi program végrehajtásának eszközeként egy Európai Kutatási Tanácsot (a továbbiakban: EKT) hoz létre.

               (3)

               A 2006/972/EK határozat 4. cikkének (3) bekezdése szerint az EKT független tudományos tanács (a továbbiakban: „a tudományos tanács”), amelyet egy célzott végrehajtó struktúra támogat.

               (4)

               A tudományos tanács a Bizottság által kinevezett tekintélyes tudósokból, mérnökökből és elméleti szakemberekből áll, akik külső befolyástól független módon, saját nevükben járnak el. A testület a 2006/972/EK rendelet 5. cikkében meghatározott megbízással összhangban, és kizárólag az „Ötletek” elnevezésű egyedi program tudományos, műszaki és szakmai kutatási célkitűzéseinek elérése érdekében jár el.

               (5)

               A tudományos tanács önállóan választja ki főtitkárát, aki a tanács felhatalmazása szerint jár el. A főtitkár többek között segíti a tudományos tanácsot abban, hogy hatékonyan kapcsolódjon a célzott végrehajtási struktúrához és a Bizottsághoz, és figyelemmel kíséri a tanács stratégiájának és álláspontjainak a célzott végrehajtó struktúra által képviselt hatékony megvalósítását.

               (6)

               A tudományos tanács a tudományos kiválóság, az autonómia, a hatékonyság és az átláthatóság elveivel összhangban működik. A Bizottság garantálja az Európai Kutatási Tanács autonómiáját és integritását, és biztosítja megfelelő működését.

               (7)

               A tudományos tanács tagjai által közérthető tájékoztatás szabályait a 2001/844/EK, ESZAK, Euratom határozat (3) által a Bizottság eljárási szabályzatához mellékletként csatolt biztonsági szabályok sérelme nélkül kell megállapítani.

               (8)

               A tudományos tanács tagjaira vonatkozó személyes adatokat a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletnek (4) megfelelően kell feldolgozni.

               (9)

               A tudományos tanács alapító tagjainak megnevezésére független, magas szintű szakértői bizottság jött létre. A tudományos és szakmai kutatói közösségen belül folytatott széleskörű egyeztetést követően ez a bizottság először a tudományos tanács tagjainak kiválasztásánál alkalmazott tényezőkre és kritériumokra, másodszor pedig magukra az alapító tagokra tett ajánlásokat.

               (10)

               Külső struktúraként, végrehajtó hivatal formájában célzott végrehajtó struktúrát kell létrehozni a közösségi programok igazgatásában bizonyos feladatokkal megbízott végrehajtó ügynökségekre vonatkozó alapszabály megállapításáról szóló, 2002. december 19-i 58/2003/EK tanácsi rendelettel (5) összhangban lévő külön rendelkezéssel.

               (11)

               Amíg a végrehajtó ügynökség létre nem jön és működőképessé nem válik, végrehajtási feladatait a Bizottság külön szolgálata végzi el.

               (12)

               E határozat költségvetésre gyakorolt hatását az „Ötletek” elnevezésű egyedi program keretébe tartozó finanszírozási határozatban, illetve a végrehajtó ügynökség létrehozására vonatkozó bizottsági javaslat pénzügyi kimutatásában veszik számításba,

         A KÖVETKEZŐKÉPPEN HATÁROZOTT:
   1.   FEJEZET
   EURÓPAI KUTATÁSI TANÁCS
   1. cikk
   Létrehozás
   Az Európai Kutatási Tanács az e határozat hatálybalépésének időpontja és 2013. december 31. közötti időszakra jön létre, az „Ötletek” elnevezésű egyedi program megvalósítására. A tanácsot a tudományos tanács és egy célzott végrehajtó struktúra alkotja, az alábbiak szerint.
   2.   FEJEZET
   TUDOMÁNYOS TANÁCS
   2. cikk
   Létrehozás
   A tudományos tanács ezennel létrejön.
   3. cikk
   Feladatok
   (1)   A tudományos tanács a 2006/972/EK határozat 5. cikkének (3) bekezdésében előírt feladatokra kap megbízást.
   (2)   A tudományos tanács egyebek között átfogó tudományos stratégiát állapít meg, a 2006/972/EK határozat 6. cikkének (6) bekezdésével összhangban finanszírozandó kutatás típusával kapcsolatos döntésekben teljes felhatalmazással rendelkezik és tudományos szempontból garantálja a tevékenység minőségét. Feladatai közé tartozik különösen az éves munkaprogram kidolgozása, a szakértői véleményezési folyamat megteremtése, valamint az „Ötletek” elnevezésű egyedi program megvalósításának figyelemmel kísérése és minőségellenőrzése, a Bizottság felelősségének sérelme nélkül.
   4. cikk
   Tagság
   (1)   A tudományos tanács legfeljebb 22 tagból áll.
   (2)   A tudományos tanács – a kutatási területek sokféleségének biztosítására ügyelve – az európai tudományos közösség legelismertebb, megfelelő tapasztalatokkal rendelkező képviselőiből áll, akik politikai vagy más érdekektől független módon, saját nevükben járnak el.
   (3)   A tudományos tanács alapító tagjait, akiket az 1. mellékletben meghatározott tényezők és kritériumok alapján választottak ki és akiket a 2. melléklet sorol fel, ezennel kinevezik.
   (4)   A jövőben a tagokat a Bizottság nevezi ki, az 1. mellékletben meghatározott tényezők és kritériumok alapján és a tudományos tanáccsal egyeztetett független és átlátható kiválasztási eljárást követően, amely magában foglalja a tudományos közösséggel folytatott egyeztetést, valamint a Parlamentnek és a Tanácsnak készített jelentést. A jövőbeli tagok kinevezésének közzététele a 45/2001/EK rendeletnek megfelelően történik.
   (5)   A tagok feladataikat minden külső befolyástól mentesen végzik. Minden olyan összeférhetetlenségről, amely tárgyilagosságukat megkérdőjelezheti, a Bizottságot kellő időben tájékoztatják.
   (6)   A tagok kinevezése négy évre szól, amely egy alkalommal, legfeljebb további négy évre, a tudományos tanács tevékenységének folytonosságát biztosító rotációs rendszer keretében megújítható. A tag azonban a maximális időtartamnál rövidebb időre is kinevezhető a tagság szakaszos rotációjának lehetővé tétele érdekében. A tagok addig maradnak hivatalukban, amíg helyükre másvalaki kerül, vagy megbízatásuk lejár.
   (7)   Ha egy tag lemond vagy egy nem megújítható megbízatás lejár, a Bizottság új tagot nevez ki.
   (8)   Kivételes körülmények esetén, a tudományos tanács integritásának és/vagy működési folytonosságának megőrzése érdekében, a Bizottság – saját kezdeményezésére – a tag megbízatását megszüntetheti.
   (9)   A tudományos tanács tagjai az általuk végzett feladatokért díjazásban nem részesülnek.
   5. cikk
   Elvek és módszerek
   (1)   A tudományos tanács autonóm és független módon működik.
   (2)   A tudományos tanács szükség szerint egyeztet a tudományos, mérnöki és szakmai kutatói közösséggel.
   (3)   A tudományos tanács kizárólag az „Ötletek” elnevezésű egyedi program tudományos, technológiai és szakmai kutatási célkitűzéseinek elérése érdekében jár el. Integritással és tisztességgel jár el, és munkáját hatékonyan, a lehető legnagyobb átláthatóság mellett végzi.
   (4)   A tudományos tanács a Bizottságnak tartozik felelősséggel, vele és a célzott végrehajtó struktúrával folyamatos, szoros kapcsolatot tart fenn, és ennek érdekében a szükséges intézkedéseket megteszi.
   (5)   A feladatok teljesítése során megszerzett információk nem tehetők közzé, ha a Bizottság vagy a tudományos tanács elnökének véleménye szerint az információ bizalmas ügyekre vonatkozik.
   (6)   A Bizottság biztosítja a tudományos tanács autonóm és független működéséhez szükséges információkat és segítségnyújtást.
   (7)   A tudományos tanács rendszeresen jelentést készít a Bizottságnak, és megadja a Bizottság jelentéstételi kötelezettségeinek (pl. éves jelentés, az éves tevékenységi jelentés) teljesítéséhez szükséges tájékoztatást és segítséget.
   6. cikk
   Működés
   (1)   A tudományos tanács saját tagjai közül elnököt és két alelnököt választ, akik a tanácsot az ügyrendnek megfelelően képviselik, és akik segítik a munka megszervezését, beleértve az értekezletek napirendjének és dokumentumainak előkészítését is.
   (2)   A tudományos tanács elnöke és két alelnöke viselheti az Európai Kutatási Tanács elnöke, illetve elnökhelyettese címet is.
   (3)   A tudományos tanácsnak ügyrendet kell elfogadnia, melynek az (1) bekezdésben említett választásokra, valamint a lehetséges érdekellentétek kezeléséhez használandó magatartási kódexre vonatkozóan részletes előírásokat kell tartalmaznia.
   (4)   A tudományos tanács a munkája által megkövetelt gyakorisággal tart plenáris ülést.
   (5)   A tudományos tanács elnöke határozhat úgy, hogy zárt ülést tartsanak.
   7. cikk
   Az EKT főtitkára
   (1)   A tudományos tanács önállóan választ főtitkárt, aki a tanács felhatalmazása alapján jár el. A főtitkár többek között segíti a tudományos tanácsot a Bizottsághoz és a célzott végrehajtó struktúrához fűződő hatékony kapcsolat biztosításában.
   (2)   A főtitkár feladatait a tudományos tanács határozza meg. Ezek a feladatok magukban foglalják a tudományos tanács által elfogadott stratégia és a célzott végrehajtó struktúra által képviselt álláspontok hatékony érvényesítésének figyelemmel kísérését.
   (3)   A főtitkár hivatalba lépésének és tevékenységének támogatását az „Ötletek” elnevezésű egyedi program biztosítja.
   (4)   A főtitkár megbízatása nem haladhatja meg a 30 hónapos időtartamot, és egy alkalommal újítható meg.
   8. cikk
   Az értekezletekkel kapcsolatos költségek
   (1)   A külső szakértők költségtérítéséről szóló szabályainak megfelelően a Bizottság a tudományos tanács tagjainak megtéríti a tevékenységük végzéséhez szükséges utazási és – adott esetben – ellátási költségeket. A Bizottság, ha előzetesen jóváhagyja, a tudományos tanács munkájához kapcsolódó más értekezletekkel összefüggő utazási és ellátási költségeket is megtérítheti; ez vonatkozik a tudományos tanács tagjai és külső szakértők és érdekeltek közötti megbeszélésekre is.
   (2)   Az értekezletekkel kapcsolatos kiadásokat a tudományos tanács éves kérelme alapján térítik meg, a Bizottság felelősségének sérelme nélkül.
   3.   FEJEZET
   9. cikk
   Célzott végrehajtó struktúra
   A célzott végrehajtó struktúra külső struktúraként jön létre; amíg a külső struktúra létre nem jön és működőképessé nem válik, a végrehajtási feladatokat a Bizottság külön szolgálata végzi el.
   4.   FEJEZET
   ÁLTALÁNOS RENDELKEZÉSEK
   10. cikk
   Hatálybalépés
   Ez a határozat elfogadásának napján lép hatályba.

      Kelt Brüsszelben, 2007. február 2-án.

            a Bizottság részéről

         Janez POTOČNIK

            a Bizottság tagja

      (1)  HL L 412., 2006.12.30, 1. o.

      (2)  HL L 400., 2006.12.30., 244. o.

      (3)  HL L 317., 2001.12.3., 1. o. A legutóbb a 2006/548/EK, Euratom határozattal (HL L 215., 2006.8.5., 38. o.) módosított határozat.

      (4)  HL L 8., 2001.1.12., 1. o.

      (5)  HL L 11., 2003.1.16., 1. o.

      I. MELLÉKLET
      A tudományos tanács tagjainak kiválasztásánál alkalmazott tényezők és kritériumok
      A tudományos tanács összetételének nyilvánvalóvá kell tennie, hogy a tanács képes a tudományos irányításra, tiszteletet parancsoló és teljesen független módon, a bölcsességet és a tapasztalatot jövőképpel és képzelőerővel párosítva. A tudományos tanács hitele a testületet alkotó férfiak és nők képességeinek egyensúlyán alapul, akiknek együttesen az európai kutatótársadalom teljes skáláját kell képviselniük. A tudományos tanács tagjainak – függetlenségük és a kutatással kapcsolatos elkötelezettségük révén – vitathatatlan egyéni kutatásvezetői hírnévvel kell rendelkezniük. Általában véve friss és aktuális kutatási tapasztalattal bíró, európai vagy világszinten tudományos szempontból mérvadó szaktekintélyek. Nem szabad elfeledkezni a jövő generációt képviselő, fiatalabb vezetőkről sem.
      A tagoknak az egzakt tudományoktól a gépészetig terjedően, a társadalomtudományokat és a humán kutatásokat is beleértve, a tudományos kutatás széles spektrumát kell képviselniük. Nem kívánatos azonban, hogy egy adott tudományág vagy egy bizonyos kutatási vonal képviselőinek tartsák őket, vagy saját maguk annak tekintsék magukat; széles látókörrel kell rendelkezniük, amelyben együttesen mutatkozik meg a kutatásban – ezen belül a tudományágak közötti és a több tudományágat érintő kutatásban – elért fontos eredmények és az Európa-szintű, kutatással kapcsolatos szükségletek megértése.
      Azon túlmenően, hogy tudósként és kutatóként megalapozott hírnévvel rendelkeznek, a tagoknak együttesen a – nem csupán Európában, de világ más, kutatásban élenjáró részein szerzett – tapasztalatok széles palettáját kell képviselniük. Lehetnek ezek az alapkutatások támogatásában és előmozdításában, vagy az egyetemi, akadémiai, ipari kutatás és oktatás megszervezésében és lebonyolításában szerzett tapasztalatok ugyanúgy, mint a nemzeti és nemzetközi kutatási tevékenységeknek, a vonatkozó kutatásfinanszírozási rendszereknek, és az Európai Kutatási Tanácsot körülvevő szélesebb politikai környezetnek az ismerete.
      A tagságnak képviselnie kell a kutatótársadalom különféle összetevőit és a kutatást végző tudományos intézmények sokféleségét; kívánatos, hogy a tagok között legyenek olyanok, akik tapasztalatokkal rendelkeznek az egyetemek, a kutatóintézetek, az akadémiák, a finanszírozó testületek világában, az üzleti és ipari kutatás területén, illetve olyanok, akik nem csak egyetlen országban tevékenykedtek. Célszerű néhány tagot az Európán kívüli kutatói közösségből is bevonni.

      II. MELLÉKLET
      A tudományos tanács 22 alapító tagjának jegyzéke

                  Dr. Claudio BORDIGNON, San Raffaele Tudományos Intézet, Milanó

                  Prof. Manuel CASTELLS, Katalán Szabadegyetem

                  Prof. Paul J. CRUTZEN, Max Planck Kémiai Kutatóintézet, Mainz

                  Prof. Mathias DEWATRIPONT, Université Libre de Bruxelles

                  Dr. Daniel ESTEVE, CEA Saclay

                  Prof. Pavel EXNER, Doppler Intézet, Prága

                  Prof. Hans-Joachim FREUND, Fritz-Haber-Intézet, Berlin

                  Prof. Wendy HALL, Southamptoni Egyetem

                  Prof. Carl-Henrik HELDIN, Ludwig Rákkutató Intézet

                  Prof. Fotis C. KAFATOS, Imperial College London

                  Prof. Michal KLEIBER, Lengyel Tudományos Akadémia

                  Prof. KROÓ Norbert, Magyar Tudományos Akadémia

                  Prof. Maria Teresa V.T. LAGO, Portói Egyetem

                  Dr. Oscar MARIN PARRA, Instituto de Neurociencias de Alicante

                  Prof. Lord MAY, Oxfordi Egyetem

                  Prof. Helga NOWOTNY, Wissenschaftszentrum, Bécs

                  Prof. Christiane NÜSSLEIN-VOLHARD, Max-Planck Fejlődésbiológiai Intézet, Tübingen

                  Prof. Leena PELTONEN-PALOTIE, Helsinki Egyetem és Országos Közegészségügyi Intézet

                  Prof. Alain PEYRAUBE, CNRS, Paris

                  Dr. Jens R. ROSTRUP-NIELSEN, Haldor Topsoe A/S

                  Prof. Salvatore SETTIS, Scuola Normale Superiore, Pisa

                  Prof. Rolf M. ZINKERNAGEL, Zürichi Egyetem


title: A Tanács (EU) 2017/189 határozata (2017. január 16.) az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodás alapján létrehozott állat-egészségügyi és növényegészségügyi intézkedésekkel foglalkozó albizottságban, a kereskedelemmel és a fenntartható fejlődéssel foglalkozó albizottságban, a vámügyekkel foglalkozó albizottságban és a földrajzi árujelzőkkel foglalkozó albizottságban az említett albizottságok eljárási szabályzatának elfogadásával kapcsolatban az Európai Unió által képviselendő álláspontokról

text:
               3.2.2017

               HU

               Az Európai Unió Hivatalos Lapja

               L 29/40

         A TANÁCS (EU) 2017/189 HATÁROZATA
   (2017. január 16.)
   az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodás alapján létrehozott állat-egészségügyi és növényegészségügyi intézkedésekkel foglalkozó albizottságban, a kereskedelemmel és a fenntartható fejlődéssel foglalkozó albizottságban, a vámügyekkel foglalkozó albizottságban és a földrajzi árujelzőkkel foglalkozó albizottságban az említett albizottságok eljárási szabályzatának elfogadásával kapcsolatban az Európai Unió által képviselendő álláspontokról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (4) bekezdésére, összefüggésben annak 218. cikke (9) bekezdésével,
   tekintettel az Európai Bizottság javaslatára,
   mivel:

               (1)

               Az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodás (1) (a továbbiakban: a megállapodás) 486. cikke előírja a megállapodás meghatározott részeinek ideiglenes alkalmazását.

               (2)

               A 2014/668/EU tanácsi határozat (2) 4. cikke meghatározza a megállapodás ideiglenesen alkalmazandó rendelkezéseit. Ezen rendelkezések közé tartoznak az állat-egészségügyi és növényegészségügyi intézkedésekkel foglalkozó albizottság (a továbbiakban: az SPS-albizottság), a kereskedelemmel és a fenntartható fejlődéssel foglalkozó albizottság (a továbbiakban: a TSD-albizottság), a vámügyekkel foglalkozó albizottság és a földrajzi árujelzőkkel foglalkozó albizottság (a továbbiakban: a GI-albizottság) létrehozására és működésére vonatkozó rendelkezések is.

               (3)

               A megállapodás 74. cikke szerint az SPS-albizottságnak az első ülésén el kell fogadnia a munkarendjét.

               (4)

               A megállapodás 300. cikke szerint a TSD-albizottságnak el kell fogadnia az eljárási szabályzatát.

               (5)

               A megállapodás 83. cikke szerint a vámügyekkel foglalkozó albizottságnak el kell fogadnia az eljárási szabályzatát.

               (6)

               A megállapodás 211. cikke szerint a GI-albizottságnak el kell fogadnia az eljárási szabályzatát.

               (7)

               Helyénvaló meghatározni az SPS-albizottságban, a TSD-albizottságban, a vámügyekkel foglalkozó albizottságban és a GI-albizottságban az említett albizottságok eljárási szabályzatának elfogadásával kapcsolatban az Unió által képviselendő álláspontokat,

         ELFOGADTA EZT A HATÁROZATOT:
   1. cikk
   (1)   Az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodás (a továbbiakban: a megállapodás) 74. cikke alapján létrehozott SPS-albizottságban az Unió által képviselendő álláspontnak az SPS-albizottság e határozathoz csatolt határozattervezetén kell alapulnia.
   (2)   A határozattervezet kisebb technikai jellegű módosításairól az SPS-albizottságban részt vevő uniós képviselők újabb tanácsi határozat nélkül is megállapodhatnak.
   2. cikk
   (1)   A megállapodás 300. cikke alapján létrehozott TSD-albizottságban az Unió által képviselendő álláspontnak a TSD-albizottság e határozathoz csatolt határozattervezetén kell alapulnia.
   (2)   A határozattervezet kisebb technikai jellegű módosításairól a TSD-albizottságban részt vevő uniós képviselők újabb tanácsi határozat nélkül is megállapodhatnak.
   3. cikk
   (1)   A megállapodás 83. cikke alapján létrehozott vámügyekkel foglalkozó albizottságban az Unió által képviselendő álláspontnak a vámügyekkel foglalkozó albizottság e határozathoz csatolt határozattervezetén kell alapulnia.
   (2)   A határozattervezet kisebb technikai jellegű módosításairól a vámügyekkel foglalkozó albizottságban részt vevő uniós képviselők újabb tanácsi határozat nélkül is megállapodhatnak.
   4. cikk
   (1)   A megállapodás 211. cikke alapján létrehozott GI-albizottságban az Unió által képviselendő álláspontnak a GI-albizottság e határozathoz csatolt határozattervezetén kell alapulnia.
   (2)   A határozattervezet kisebb technikai jellegű módosításairól a GI-albizottságban részt vevő uniós képviselők újabb tanácsi határozat nélkül is megállapodhatnak.
   5. cikk
   Ez a határozat az elfogadásának napján lép hatályba.

      Kelt Brüsszelben, 2017. január 16-án.

            a Tanács részéről

            az elnök

         F. MOGHERINI

      (1)  HL L 161., 2014.5.29., 3. o.

      (2)  A Tanács 2014/668/EU határozata (2014. június 23.) az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodásnak a megállapodás III. címe (a harmadik országoknak a másik fél területén jogszerűen, munkavállalóként foglalkoztatott állampolgáraival kapcsolatos bánásmódra vonatkozó rendelkezések kivételével), valamint IV., V., VI. és VII. címe és a vonatkozó mellékletek és jegyzőkönyvek tekintetében az Európai Unió nevében történő aláírásáról és ideiglenes alkalmazásáról (HL L 278., 2014.9.20., 1. o.).

      TERVEZET
      AZ EU–UKRAJNA ÁLLAT- ÉS NÖVÉNYEGÉSZSÉGÜGYI INTÉZKEDÉSEKKEL FOGLALKOZÓ ALBIZOTTSÁG … HATÁROZATA
      (…)
      eljárási szabályzatának elfogadásáról
      AZ EU–UKRAJNA ÁLLAT- ÉS NÖVÉNYEGÉSZSÉGÜGYI INTÉZKEDÉSEKKEL FOGLALKOZÓ ALBIZOTTSÁG,
      tekintettel az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodásra (1) és különösen annak 74. cikkére,
      mivel:

                  (1)

                  Az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodás (a továbbiakban: a megállapodás) 486. cikkével összhangban a megállapodás meghatározott részei, ideértve a IV. cím (Kereskedelem és kereskedelemmel kapcsolatos ügyek) 4. fejezetét (Állat-egészségügyi és növényegészségügyi intézkedések) is, 2016. január 1-jétől ideiglenesen alkalmazandók.

                  (2)

                  A megállapodás 74. cikke szerint az állat-egészségügyi és növényegészségügyi intézkedésekkel foglalkozó albizottságnak (a továbbiakban: az SPS-albizottság) mérlegelnie kell minden, a megállapodás IV. címe 4. fejezetének végrehajtásával összefüggő kérdést.

                  (3)

                  A megállapodás 74. cikkének (5) bekezdése szerint az SPS-albizottságnak el kell fogadnia az eljárási szabályzatát,

            ELFOGADTA EZT A HATÁROZATOT:
      1. cikk
      Az SPS-albizottság elfogadja az e határozat mellékletében szereplő eljárási szabályzatát.
      2. cikk
      Ez a határozat az elfogadásának napján lép hatályba.

         Kelt …-ban/-ben, …-án/-én.

               Az EU-Ukrajna állat-egészségügyi és növényegészségügyi intézkedésekkel foglalkozó albizottság részéről

               az elnök

         (1)  HL L 161., 2014.5.29., 3. o.

         MELLÉKLET
         AZ EU–UKRAJNA ÁLLATEGÉSZSÉGÜGYI ÉS NÖVÉNYEGÉSZSÉGÜGYI INTÉZKEDÉSEKKEL FOGLALKOZÓ ALBIZOTTSÁG ELJÁRÁSI SZABÁLYZATA
         1. cikk
         Általános rendelkezések
         1.   Az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodás (1) (a továbbiakban: a megállapodás) 74. cikkének (1) bekezdése alapján létrehozott állat-egészségügyi és növényegészségügyi intézkedésekkel foglalkozó albizottság (a továbbiakban: az SPS-albizottság) támogatja a megállapodás 465. cikkének (4) bekezdésében említett kereskedelmi formációban ülésező Társulási Bizottságot a feladatai végrehajtásában.
         2.   Az SPS-albizottság elvégzi a megállapodás 74. cikkének (2) bekezdésében foglalt feladatokat, a megállapodás 59. cikkében foglalt célkitűzések fényében.
         3.   Az SPS-albizottság a Felek állat-egészségügyi és növényegészségügyi kérdésekért felelős illetékes hatóságainak képviselőiből áll.
         4.   Az elnöki tisztséget az Európai Bizottság vagy Ukrajna állategészségüggyel és növényegészségüggyel kapcsolatos ügyekért felelős valamely képviselője látja el a 2. cikkel összhangban.
         5.   Az ezen eljárási szabályzat alkalmazásában a „Felek” kifejezésnek a megállapodás 482. cikkében foglalt meghatározása alkalmazandó.
         2. cikk
         Elnökség
         Az SPS-albizottság elnökségét 12 hónapos időtartamokra a Felek felváltva töltik be. Az első 12 hómapos időszak a Társulási Tanács első ülésének napján kezdődik és ugyanazon év december 31-én ér véget.
         3. cikk
         Ülések
         1.   A Felek eltérő megállapodásának hiányában, az SPS-albizottság a megállapodás hatálybalépésétől számított három hónapon belül és azt követően pedig bármely Fél kérésére, vagy évente legalább egy alkalommal ülésezik.
         2.   Az SPS-albizottság üléseit az elnök hívja össze a Felek által közösen megállapított időpontban és helyszínen. Amennyiben a Felek másként nem állapodnak meg, az ülés összehívásáról szóló értesítést az elnök az ülés kezdete előtt legkésőbb 28 naptári nappal küldi ki.
         3.   Az SPS-albizottság rendes ülését lehetőség szerint kellő idővel a kereskedelmi formációban ülésező Társulási Bizottság rendes ülése előtt kell összehívni.
         4.   Az SPS-albizottság üléseit bármilyen előzetesen egyeztetett technológia – például video- vagy audiokonferencia – igénybevételével meg lehet tartani.
         5.   Az SPS-albizottság az üléseken kívül is megtárgyalhat kérdéseket, levelezés útján.
         4. cikk
         Küldöttségek
         A Felek minden ülés előtt az SPS-albizottság 5. cikkben meghatározott titkárságán keresztül tájékoztatják egymást az ülésen részt vevő küldöttségek tervezett összetételéről.
         5. cikk
         Titkárság
         Az SPS-albizottság titkári feladatait az Európai Bizottság és Ukrajna egy-egy tisztviselője közösen látja el, a kölcsönös bizalom és együttműködés szellemében.
         6. cikk
         Levelezés
         1.   Az SPS-albizottsághoz címzett levelezést az egyik Fél részéről a titkári feladatokat ellátó tisztviselőhöz kell irányítani, aki tájékoztatja erről a másik titkárt.
         2.   A titkárság gondoskodik az SPS-albizottságnak címzett leveleknek az elnökhöz való továbbításáról, és adott esetben a 7. cikknek megfelelő köröztetéséről.
         3.   Az elnöktől származó levelezést az SPS-albizottság titkársága az elnök nevében megküldi a Felek részére. Az ilyen leveleket adott esetben a 7. cikkben megfelelően köröztetik.
         7. cikk
         Dokumentumok
         1.   A dokumentumokat az SPS-albizottság titkárságán keresztül köröztetik.
         2.   Minden Fél a saját titkárának továbbítja a dokumentumait. Az említett titkár ezeket a dokumentumokat továbbítja a másik Fél titkárának.
         3.   Az uniós Fél titkára továbbítja ezeket a dokumentumokat az Unió illetékes képviselőinek, és az ilyen levelezésben következetesen másolatot küld az ukrajnai Fél titkára és a kereskedelmi formációban ülésező Társulási Bizottság titkárai számára.
         4.   Az ukrajnai Fél titkára továbbítja ezeket a dokumentumokat Ukrajna illetékes képviselőinek, és az ilyen levelezésben következetesen másolatot küld az uniós Fél titkára és a kereskedelmi formációban ülésező Társulási Bizottság titkárai számára.
         5.   Az SPS-albizottság titkárai kapcsolattartó pontokként szolgálnak a megállapodás 67. cikkében előírt információcsere céljából.
         8. cikk
         Titoktartás
         Amennyiben a Felek erről másként nem határoznak, az SPS-albizottság ülései nem nyilvánosak.
         Amikor az egyik Fél bizalmasnak nyilvánított információkat terjeszt az SPS-albizottság elé, a másik Fél a szóban forgó információkat e szerint kezeli.
         9. cikk
         Az ülések napirendje
         1.   Az egyes ülések ideiglenes napirendjét, valamint az operatív következtetések tervezetét a 10. cikkben meghatározottak szerint az SPS-albizottság titkársága állítja össze a Felek által tett javaslatok alapján. Az ideiglenes napirend azokat a pontokat tartalmazza, amelyeknek napirendbe való felvételére legkésőbb az ülés kezdete előtt 21 naptári nappal valamelyik Fél felkérte a titkárságot, és ennek alátámasztására a tárgyhoz tartozó dokumentumokat is elküldte.
         2.   Az ideiglenes napirendet a vonatkozó dokumentumokkal együtt – a 7. cikknek megfelelően – az ülés kezdete előtt legkésőbb 15 naptári nappal köröztetni kell.
         3.   A napirendet az egyes ülések kezdetén fogadja el az SPS-albizottság. A Felek egyetértésével a tervezett napirenden kívüli pontokat is fel lehet venni a napirendbe.
         4.   Az elnök eseti alapon és a Felek közötti megállapodás útján az egyes témakörökre vonatkozó tájékoztatás céljából a Felek egyéb szerveinek képviselőit vagy független szakértőket is felkérhet az SPS-albizottság ülésein megfigyelőként való részvételre. A Felek biztosítják, hogy a megfigyelők tiszteletben tartják a titoktartási követelményeket.
         5.   Különleges körülményekre tekintettel az elnök a Felekkel való egyeztetést követően lerövidítheti az (1) és (2) bekezdésben meghatározott időszakokat.
         10. cikk
         Jegyzőkönyvek és operatív következtetések
         1.   A két titkár minden ülésről közös jegyzőkönyvtervezetet készít.
         2.   A jegyzőkönyvben az egyes napirendi pontok tekintetében főszabály szerint a következőket kell feltüntetni:

                     a)

                     az ülés résztvevői, a kíséretükben lévő tisztviselők, valamint az ülésen részt vevő megfigyelők;

                     b)

                     az SPS-albizottság elé terjesztett dokumentumok;

                     c)

                     az SPS-albizottság által felvételre kért nyilatkozatok; valamint

                     d)

                     az ülés operatív következtetései a (4) bekezdésben említettek szerint.

               3.   A jegyzőkönyv tervezetét az SPS-albizottság elé terjesztik jóváhagyás céljából. A jegyzőkönyvet az SPS-albizottság üléseit követő 28 naptári napon belül jóváhagyják. A 7. cikkben említett minden címzett részére másolatot küldenek az elfogadott jegyzőkönyvről.
         4.   Az operatív következtetések tervezetét az elnöki tisztet betöltő Fél titkára állítja össze minden ülés után, és továbbítja a Feleknek a napirenddel együtt, főszabály szerint az ülés kezdete előtt legkésőbb 15 naptári nappal. Az operatív következtetések tervezetét az ülés folyamán frissítik, majd az ülés befejezésekor, amennyiben a Felek másként nem állapodnak meg, az SPS-albizottság elfogadja az operatív következtetéseket, amelyek tükrözik a Felek megállapodása szerinti nyomonkövetési intézkedéseket. A megállapodást követően az operatív következtetéseket csatolják a jegyzőkönyvhöz és végrehajtásukat áttekintik az SPS-albizottság ezt követő ülésein. Ennek céljából, az SPS-albizottság sablont fogad el, amely valamennyi intézkedési pontra vonatkozóan lehetővé teszi a nyomon követést egy konkrét határidővel.
         11. cikk
         Határozatok és ajánlások
         1.   A megállapodás 74. cikkében meghatározottak szerint az SPS-albizottság határozatokat, véleményeket, ajánlásokat, jelentéseket és közös intézkedéseket fogad el. E határozatokat, véleményeket, ajánlásokat, jelentéseket és közös fellépéseket a Felek konszenzussal fogadják el azt követően, hogy az elfogadásukhoz szükséges saját belső eljárásuk lezárult. A határozatok kötelező érvényűek a Felekre nézve, akik megteszik az azok végrehajtásához szükséges intézkedéseket.
         2.   A határozatokat, véleményeket, ajánlásokat vagy jelentéseket az elnök írja alá és a két titkár hitelesíti. A (3) bekezdés sérelme nélkül, az elnök ezeket a dokumentumokat azon az ülésen írja alá, amelyen a vonatkozó határozatot, véleményt, ajánlást vagy jelentést elfogadják.
         3.   Amennyiben a Felek így állapodnak meg, az SPS-albizottság határozatokat, ajánlásokat, véleményeket vagy jelentéseket fogadhat el írásos eljárás keretében, a vonatkozó belső eljárások lezárulása után. Az írásbeli eljárás a Felek egyetértésével eljáró két titkár közötti jegyzékváltásból áll. E célból a javaslat szövegét a 7. cikknek megfelelően köröztetik egy legalább 21 naptári napos határidő megjelölésével, amelyen belül a tagoknak közölniük kell a javaslattal kapcsolatos esetleges fenntartásaikat, illetve módosító indítványaikat. Különleges körülményekre tekintettel az elnök a Felekkel való egyeztetést követően lerövidítheti az ebben a bekezdésben meghatározott időszakokat. Miután megállapodtak az adott határozat, vélemény, ajánlás vagy jelentés szövegéről, azt az elnök írja alá és a két titkár hitelesíti.
         4.   Az SPS-albizottság jogi aktusai a „határozat”, „vélemény”, „ajánlás” vagy „jelentés” címet viselik. Minden határozat az elfogadásának napján lép hatályba, kivéve, ha a határozat másképp rendelkezik.
         5.   A határozatokat, véleményeket, ajánlásokat és jelentéseket megküldik mindkét Félnek.
         6.   A kereskedelmi formációban ülésező Társulási Bizottság titkársága tájékoztatást kap az SPS-albizottság valamennyi határozatáról, véleményéről, ajánlásáról, jelentéséről és más, elfogadott intézkedéséről.
         7.   A Felek dönthetnek arról, hogy közzéteszik-e hivatalos lapjukban az SPS-albizottság határozatait, véleményeit és ajánlásait.
         12. cikk
         Jelentések
         Az SPS-albizottság jelentést nyújt be a kereskedelmi formációban ülésező Társulási Bizottságnak a saját tevékenységéről, valamint az SPS-albizottság által felállított technikai munkacsoportok vagy ad hoc csoportok tevékenységéről. A jelentést 25 nappal a kereskedelmi formációban ülésező Társulási Bizottság rendes évi ülése előtt be kell nyújtani.
         13. cikk
         Nyelvek
         1.   Az SPS-albizottság hivatalos nyelvei az angol és az ukrán.
         2.   Amennyiben erről másképp nem határoznak, az SPS-albizottság az említett nyelveken elkészített dokumentáció alapján folytatja tanácskozásait.
         14. cikk
         Kiadások
         1.   A Felek maguk viselik az SPS-albizottság ülésein való részvételük kapcsán felmerülő személyzeti, utazási és ellátási költségeket, valamint a postai és távközlési szolgáltatások igénybevételével kapcsolatos kiadásokat is.
         2.   Az ülések megrendezésével és a dokumentumok sokszorosításával kapcsolatos kiadásokat az ülésnek otthont adó Fél viseli.
         3.   Az üléseken angol és ukrán nyelvre, illetve e nyelvekről történő tolmácsolással, valamint az iratoknak angol és ukrán nyelvre, illetve e nyelvekről történő fordításával kapcsolatos – a 13. cikk (1) bekezdésének való megfelelés érdekében felmerülő – kiadásokat az ülésnek otthont adó Fél viseli.
         A más nyelvekre, illetve nyelvekről történő tolmácsolással és fordítással kapcsolatos kiadásokat közvetlenül a tolmácsolást vagy fordítást kérő Fél viseli.
         15. cikk
         Technikai munkacsoportok és ad hoc csoportok
         1.   Az SPS-albizottság a megállapodás 74. cikkének (3) bekezdése szerinti határozattal adott esetben technikai munkacsoportokat vagy ad hoc csoportokat – köztük tudományos csoportokat – hozhat létre vagy szüntethet meg.
         2.   Az ad hoc csoportban nem szükségszerűen csak a Felek képviselői vehetnek részt tagként. A Felek biztosítják, hogy az SPS-albizottság által létrehozott bármely csoport tagjai tiszteletben tartják a megfelelő titoktartási előírásokat.
         3.   Eltérő megállapodás hiányában az SPS-albizottság által létrehozott csoportok az SPS-albizottság felügyelete alatt dolgoznak, amely felé jelentéstételi kötelezettséggel tartoznak.
         4.   Szükség esetén összehívhatják a munkacsoportok találkozóit, amelyekre személyes ülések, illetve video- vagy audiokonferenciák formájában kerül sor.
         5.   Az SPS-albizottság titkársága másolatot kap valamennyi, a munkacsoportok tevékenysége szempontjából releváns levelezésről, dokumentumról és közleményről.
         6.   A munkacsoportok írásos ajánlásokat terjeszthetnek az SPS-albizottság elé. Az ajánlásokat konszenzussal fogadják el, majd továbbítják az elnök számára, aki a 7. cikkben meghatározottak szerint körözteti azokat.
         7.   Amennyiben e cikk másképpen nem rendelkezik, ezen eljárási szabályzat értelemszerűen alkalmazandó bármely, az SPS-albizottság által létrehozott technikai munkacsoportra vagy ad hoc munkacsoportra. A kereskedelmi formációban ülésező Társulási Bizottságra való hivatkozást az SPS-albizottságra való hivatkozásként kell értelmezni.
         16. cikk
         Módosítás
         Ezen eljárási szabályzat az SPS-albizottság határozatával módosítható a megállapodás 74. cikkének (5) bekezdésével összhangban.

            (1)  HL L 161., 2014.5.29., 3. o.

      TERVEZET
      AZ EU–UKRAJNA KERESKEDELEMMEL ÉS FENNTARTHATÓ FEJLŐDÉSSEL FOGLALKOZÓ ALBIZOTTSÁG … HATÁROZATA
      (…)
      eljárási szabályzatának elfogadásáról
      AZ EU–UKRAJNA KERESKEDELEMMEL ÉS FENNTARTHATÓ FEJLŐDÉSSEL FOGLALKOZÓ ALBIZOTTSÁG,
      tekintettel az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodásra (1) és különösen annak 300. cikkére,
      mivel:

                  (1)

                  Az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodás (a továbbiakban: a megállapodás) 486. cikkével összhangban a megállapodás meghatározott részei, ideértve a IV. cím (Kereskedelem és kereskedelemmel kapcsolatos ügyek) 13. fejezetét (Kereskedelem és fenntartható fejlődés) is, 2016. január 1-jétől ideiglenesen alkalmazandók.

                  (2)

                  A megállapodás 300. cikke előírja, hogy a kereskedelemmel és a fenntartható fejlődéssel foglalkozó albizottság (a továbbiakban: a TSD-albizottság) felügyeli a megállapodás IV. címe 13. fejezetének végrehajtását.

                  (3)

                  A megállapodás 300. cikkének (1) bekezdése szerint a TSD-albizottságnak el kell fogadnia az eljárási szabályzatát,

            ELFOGADTA EZT A HATÁROZATOT:
      1. cikk
      A kereskedelemmel és fenntartható fejlődéssel foglalkozó albizottság elfogadja az e határozat mellékletében szereplő eljárási szabályzatát.
      2. cikk
      Ez a határozat az elfogadásának napján lép hatályba.

         Kelt …-ban/-ben, …-án/-én.

               Az EU-Ukrajna kereskedelemmel és a fenntartható fejlődéssel foglalkozó albizottság részéről

               az elnök

         (1)  HL L 161., 2014.5.29., 3. o.

         MELLÉKLET
         AZ EU–UKRAJNA KERESKEDELEMMEL ÉS FENNTARTHATÓ FEJLŐDÉSSEL FOGLALKOZÓ ALBIZOTTSÁG ELJÁRÁSI SZABÁLYZATA
         1. cikk
         Általános rendelkezések
         1.   Az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodás (1) (a továbbiakban: a megállapodás) 300. cikke alapján létrehozott kereskedelemmel és fenntartható fejlődéssel foglalkozó albizottság (a továbbiakban: a TSD-albizottság) támogatja a megállapodás 465. cikkének (4) bekezdésében említett kereskedelmi formációban ülésező Társulási Bizottságot a feladatai végrehajtásában.
         2.   A TSD-albizottság elvégzi a megállapodás IV. címének (Kereskedelem és kereskedelemmel kapcsolatos ügyek) 13. fejezetében (Kereskedelem és fenntartható fejlődés) meghatározott feladatokat.
         3.   A TSD-albizottság a Felek kereskedelemmel és fenntartható fejlődéssel kapcsolatos ügyekért felelős szerveinek képviselőiből áll.
         4.   A TSD-albizottság elnöki tisztséget az Európai Bizottság vagy Ukrajna kereskedelemmel és fenntartható fejlődéssel kapcsolatos kérdésekért felelős valamely képviselője látja el.
         5.   Az ezen eljárási szabályzat alkalmazásában a „Felek” kifejezésnek a megállapodás 482. cikkében foglalt meghatározása alkalmazandó.
         2. cikk
         Egyedi rendelkezések
         1.   Amennyiben ezen eljárási szabályzat másképpen nem rendelkezik, az EU–Ukrajna Társulási Bizottság eljárási szabályzatának 2–14. cikke értelemszerűen alkalmazandó.
         2.   A Társulási Bizottságra való hivatkozásokat a kereskedelmi formációban ülésező Társulási Bizottságra való hivatkozásként kell értelmezni. A Társulási Bizottságra vagy a kereskedelmi formációban ülésező Társulási Bizottságra való hivatkozásokat a TSD-albizottságra való hivatkozásként kell értelmezni.
         3. cikk
         Ülések
         A TSD-albizottság szükség szerint ülésezik. A Felek törekednek arra, hogy évente egyszer ülésezzenek.
         4. cikk
         Módosítás
         Ezen eljárási szabályzat a TSD-albizottság határozatával módosítható a megállapodás 300. cikkének (1) bekezdésével összhangban.

            (1)  HL L 161., 2014.5.29., 3. o.

      TERVEZET
      AZ EU–UKRAJNA VÁMÜGYEKKEL FOGLALKOZÓ ALBIZOTTSÁG … HATÁROZATA
      (…)
      eljárási szabályzatának elfogadásáról
      AZ EU–UKRAJNA VÁMÜGYEKKEL FOGLALKOZÓ ALBIZOTTSÁG,
      tekintettel az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodásra (1) és különösen annak 83. cikkére,
      mivel:

                  (1)

                  Az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodás (a továbbiakban: a megállapodás) 486. cikkével összhangban a megállapodás meghatározott részei, ideértve a IV. cím (Kereskedelem és kereskedelemmel kapcsolatos ügyek) 5. fejezetét (Vámügyi együttműködés és a kereskedelem könnyítése) is, 2016. január 1-jétől ideiglenesen alkalmazandók.

                  (2)

                  A megállapodás 83. cikke szerint a vámügyekkel foglalkozó albizottság nyomon követi a megállapodás IV. címe 5. fejezetének végrehajtását és irányítását.

                  (3)

                  A megállapodás 83. cikke (e) bekezdése szerint a vámügyekkel foglalkozó albizottságnak el kell fogadnia az eljárási szabályzatát,

            ELFOGADTA EZT A HATÁROZATOT:
      1. cikk
      A vámügyekkel foglalkozó albizottság elfogadja az e határozat mellékletében szereplő eljárási szabályzatát.
      2. cikk
      Ez a határozat az elfogadásának napján lép hatályba.

         Kelt …-án/-én

               Az EU-Ukrajna vámügyekkel foglalkozó albizottság részéről

               az elnök

         (1)  HL L 161., 2014.5.29., 3. o.

         MELLÉKLET
         AZ EU–UKRAJNA VÁMÜGYEKKEL FOGLALKOZÓ ALBIZOTTSÁG ELJÁRÁSI SZABÁLYZATA
         1. cikk
         Általános rendelkezések
         1.   Az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodás (1) (a továbbiakban: a megállapodás) 83. cikkével összhangban létrehozott vámügyekkel foglalkozó albizottság az említett cikkben meghatározottak szerint végzi a feladatait.
         2.   A vámügyekkel foglalkozó albizottság az Európai Bizottság és Ukrajna vámokért és vámügyekkel kapcsolatos kérdésekért felelős képviselőiből áll.
         3.   Az elnöki tisztséget az Európai Bizottság vagy Ukrajna vámokért és vámügyekkel kapcsolatos kérdésekért felelős valamely képviselője látja el a 2. cikkel összhangban.
         4.   Az ezen eljárási szabályzat alkalmazásában a „Felek” kifejezésnek a megállapodás 482. cikkében foglalt meghatározása alkalmazandó.
         2. cikk
         Elnökség
         A vámügyekkel foglalkozó albizottság elnökségét 12 hónapos időtartamokra a Felek felváltva töltik be. Az első 12 hónapos időszak a Társulási Tanács első ülésének napján kezdődik és ugyanazon év december 31-én ér véget.
         3. cikk
         Ülések
         1.   A Felek eltérő megállapodásának hiányában, a vámügyekkel foglalkozó albizottság évente egyszer, vagy pedig bármely Fél kérésére ülésezik.
         2.   A vámügyekkel foglalkozó albizottság üléseit az elnök hívja össze a Felek által közösen megállapított időpontban és helyszínen. Amennyiben a Felek másként nem állapodnak meg, az elnök az ülés összehívásáról szóló értesítést az ülés kezdete előtt legkésőbb 28 naptári nappal küldi ki.
         3.   A vámügyekkel foglalkozó albizottság üléseit bármilyen előzetesen egyeztetett technológia – például video- vagy audiokonferencia – igénybevételével meg lehet tartani.
         4.   A vámügyekkel foglalkozó albizottság az üléseken kívül is megtárgyalhat kérdéseket, levelezés útján.
         4. cikk
         Küldöttségek
         A Feleket minden ülés előtt a vámügyekkel foglalkozó albizottság 5. cikkben meghatározott titkárságán keresztül tájékoztatják egymást az ülésen részt vevő küldöttségek tervezett összetételéről.
         5. cikk
         Titkárság
         A vámügyekkel foglalkozó albizottság titkári feladatait az Európai Bizottság és Ukrajna egy-egy, vámokért és vámügyekkel kapcsolatos kérdésekért felelős tisztviselője közösen látja el, a kölcsönös bizalom és együttműködés szellemében.
         6. cikk
         Levelezés
         1.   A vámügyekkel foglalkozó albizottsághoz címzett levelezést az egyik Fél részéről a titkári feladatokat ellátó tisztviselőhöz kell irányítani, aki tájékoztatja erről a másik titkárt.
         2.   A titkárság gondoskodik a vámügyekkel foglalkozó albizottságnak címzett leveleknek az elnökhöz való továbbításáról, és adott esetben a 7. cikknek megfelelő köröztetéséről.
         3.   Az elnöktől származó levelezést a titkárság az elnök nevében megküldi a Felek részére. Az ilyen leveleket adott esetben a 7. cikknek megfelelően köröztetik.
         7. cikk
         Dokumentumok
         1.   A dokumentumokat a vámügyekkel foglalkozó albizottság titkárságán keresztül köröztetik.
         2.   Minden Fél a saját titkárának továbbítja a dokumentumait. Az említett titkár ezeket a dokumentumokat továbbítja a másik Fél titkárának.
         3.   Az uniós Fél titkára továbbítja ezeket a dokumentumokat az Unió illetékes képviselőinek, és az ilyen levelezésből következetesen másolatot küld az ukrajnai Fél titkárának. Az uniós Fél titkára a végleges dokumentumokból másolatot küld a kereskedelmi formációban ülésező Társulási Bizottság titkárai számára.
         4.   Az ukrajnai Fél titkára továbbítja ezeket a dokumentumokat Ukrajna illetékes képviselőinek, és az ilyen levelezésből következetesen másolatot küld az uniós Fél titkárának. Ukrajna titkára a végleges dokumentumokból másolatot küld a kereskedelmi formációban ülésező Társulási Bizottság titkárai számára.
         8. cikk
         Titoktartás
         Amennyiben a Felek erről másként nem határoznak, a vámügyekkel foglalkozó albizottság ülései nem nyilvánosak.
         Amikor az egyik Fél bizalmasnak nyilvánított információkat terjeszt a vámügyekkel foglalkozó albizottság elé, a másik Fél a szóban forgó információkat e szerint kezeli.
         9. cikk
         Az ülések napirendje
         1.   Az egyes ülések ideiglenes napirendjét a vámügyekkel foglalkozó albizottság titkársága állítja össze a Felek által tett javaslatok alapján.Az ideiglenes napirend azokat a pontokat tartalmazza, amelyeknek napirendbe való felvételére legkésőbb az ülés kezdete előtt 21 naptári nappal valamelyik Fél felkérte a titkárságot, és ennek alátámasztására a tárgyhoz tartozó dokumentumokat is elküldte.
         2.   Az ideiglenes napirendet a vonatkozó dokumentumokkal együtt – a 7. cikknek megfelelően – az ülés kezdete előtt legkésőbb 15 naptári nappal köröztetni kell.
         3.   A napirendet az adott ülés kezdetén fogadja el a vámügyekkel foglalkozó albizottság. A Felek egyetértésével a tervezett napirenden kívüli pontokat is fel lehet venni a napirendbe.
         4.   Az elnök eseti alapon és a Felek közötti megállapodás útján az egyes témakörökre vonatkozó tájékoztatás céljából a Felek egyéb szerveinek képviselőit vagy független szakértőket is felkérhet a vámügyekkel foglalkozó albizottság ülésein megfigyelőként való részvételre. A Felek biztosítják, hogy a megfigyelők tiszteletben tartják a titoktartási követelményeket.
         5.   Különleges körülményekre tekintettel az elnök a Felekkel való egyeztetést követően lerövidítheti az (1) és (2) bekezdésben meghatározott időszakokat.
         10. cikk
         Jegyzőkönyvek és operatív következtetések
         1.   Az ülésekről készült jegyzőkönyvtervezeteket, ideértve az operatív következtetéseket is, az elnöki tisztet betöltő Fél titkára állítja össze.
         2.   A jegyzőkönyvet az operatív következtetésekkel együtt a vámügyekkel foglalkozó albizottság elé terjesztik jóváhagyás céljából. A jegyzőkönyvet a vámügyekkel foglalkozó albizottság üléseit követő 28 naptári napon belül jóváhagyják. A 7. cikkben említett minden címzett részére másolatot küldenek az elfogatott jegyzőkönyvről.
         11. cikk
         Határozatok és ajánlások
         1.   A megállapodás 83. cikkében meghatározottak szerint a vámügyekkel foglalkozó albizottság gyakorlati rendelkezéseket, intézkedéseket, határozatokat és ajánlásokat fogad el. Ezeket a Felek konszenzussal fogadják el azt követően, hogy az elfogadásukhoz szükséges saját belső eljárásuk lezárult. A határozatok kötelező érvényűek a Felekre nézve, akik megteszik az azok végrehajtásához szükséges intézkedéseket.
         2.   A határozatokat és ajánlásokat mindegyik Fél képviselője aláírja. A (3) bekezdés sérelme nélkül, a képviselők ezeket a dokumentumokat azokon az üléseken írják alá, amelyeken a vonatkozó határozatokat vagy ajánlásokat elfogadják.
         3.   Amennyiben a Felek így állapodnak meg, a vámügyekkel foglalkozó albizottság határozatokat vagy ajánlásokat fogadhat el írásos eljárás keretében, a vonatkozó belső eljárások lezárulása után. Az írásbeli eljárás a Felek egyetértésével eljáró két titkár közötti jegyzékváltásból áll. E célból a javaslat szövegét a 7. cikknek megfelelően köröztetik egy legalább 21 naptári napos határidő megjelölésével, amelyen belül a tagoknak közölniük kell a javaslattal kapcsolatos esetleges fenntartásaikat, illetve módosító indítványaikat. Különleges körülményekre tekintettel az elnök a Felekkel való egyeztetést követően lerövidítheti az ebben a bekezdésben megállapított időszakokat. Ha a szövegben megállapodtak, a határozatot vagy ajánlást mindegyik Fél képviselője aláírja.
         4.   A vámügyekkel foglalkozó albizottság jogi aktusai a „határozat”, illetve „ajánlás” címet viselik. Minden határozat az elfogadásának napján lép hatályba, kivéve, ha a határozat másképp rendelkezik.
         5.   A vámügyekkel foglalkozó albizottság határozatait és ajánlásait a két titkár hitelesíti.
         6.   A határozatokat és ajánlásokat megküldik mindkét Félnek.
         7.   A kereskedelmi formációban ülésező Társulási Bizottság titkársága tájékoztatást kap a vámügyekkel foglalkozó albizottság valamennyi határozatáról, véleményéről, ajánlásáról, jelentéséről és más, elfogadott intézkedéséről.
         8.   A Felek dönthetnek arról, hogy közzéteszik-e hivatalos lapjukban a vámügyekkel foglalkozó albizottság határozatait és ajánlásait.
         12. cikk
         Jelentések
         A vámügyekkel foglalkozó albizottság a kereskedelmi formációban ülésező Társulási Bizottságnak jelentést tesz a kereskedelmi formációban ülésező Társulási Bizottság minden éves közgyűlésén.
         13. cikk
         Nyelvek
         1.   A vámügyekkel foglalkozó albizottság hivatalos nyelvei az angol és az ukrán.
         2.   Amennyiben erről másképp nem határoznak, a vámügyekkel foglalkozó albizottság az ezeken a nyelveken elkészített dokumentáció alapján folytatja tanácskozásait.
         14. cikk
         Kiadások
         1.   A Felek maguk viselik a vámügyekkel foglalkozó albizottság ülésein való részvételük kapcsán felmerülő személyzeti, utazási és ellátási költségeket, valamint a postai és távközlési szolgáltatások igénybevételével kapcsolatos kiadásokat is.
         2.   Az ülések megrendezésével és a dokumentumok sokszorosításával kapcsolatos kiadásokat az ülésnek otthont adó Fél viseli.
         3.   Az üléseken angol és ukrán nyelvre, illetve e nyelvekről történő tolmácsolással, valamint az iratoknak angol és ukrán nyelvre, illetve e nyelvekről történő fordításával kapcsolatos – a 13. cikk (1) bekezdésének való megfelelés érdekében felmerülő – kiadásokat az ülésnek otthont adó Fél viseli.
         A más nyelvekre, illetve nyelvekről történő tolmácsolással és fordítással kapcsolatos kiadásokat közvetlenül a tolmácsolást vagy fordítást kérő Fél viseli.
         15. cikk
         Módosítás
         Ezen eljárási szabályzat a vámügyekkel foglalkozó albizottság határozatával módosítható a megállapodás 83. cikke e) bekezdésével összhangban.

            (1)  HL L 161., 2014.5.29., 3. o.

      TERVEZET
      AZ EU–UKRAJNA FÖLDRAJZI ÁRUJELZŐKKEL FOGLALKOZÓ ALBIZOTTSÁG … HATÁROZATA
      (…)
      eljárási szabályzatának elfogadásáról
      AZ EU–UKRAJNA FÖLDRAJZI ÁRUJELZŐKKEL FOGLALKOZÓ ALBIZOTTSÁG,
      tekintettel az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodásra (1) és különösen annak 211. cikkére,
      mivel:

                  (1)

                  Az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodás (a továbbiakban: a megállapodás) 486. cikkével összhangban a megállapodás meghatározott részei, ideértve a IV. cím (Kereskedelem és kereskedelemmel kapcsolatos ügyek) 9. fejezet (Szellemi tulajdon) 2. szakaszának 3. alszakaszát (Földrajzi árujelzők) is, 2016. január 1-jétől ideiglenesen alkalmazandók.

                  (2)

                  A megállapodás 211. cikke előírja, hogy a földrajzi árujelzőkkel foglalkozó albizottság (a továbbiakban: a GI-albizottság) a földrajzi árujelzők tekintetében nyomon követi a megállapodással kapcsolatos fejleményeket, továbbá a földrajzi árujelzőkről folytatott párbeszéd és együttműködés fórumaként szolgál.

                  (2)

                  A megállapodás 211. cikkének (2) bekezdése szerint a GI-albizottságnak el kell fogadnia az eljárási szabályzatát,

            ELFOGADTA EZT A HATÁROZATOT:
      1. cikk
      A GI-albizottság elfogadja az e határozat mellékletében szereplő eljárási szabályzatát.
      2. cikk
      Ez a határozat az elfogadásának napján lép hatályba.

         Kelt …, …-án/-én.

               Az EU-Ukrajna földrajzi árujelzőkkel foglalkozó albizottság részéről

               az elnök

         (1)  HL L 161., 2014.5.29., 3. o.

         MELLÉKLET
         AZ EU-UKRAJNA FÖLDRAJZI ÁRUJELZŐKKEL FOGLALKOZÓ ALBIZOTTSÁG ELJÁRÁSI SZABÁLYZATA
         1. cikk
         Általános rendelkezések
         (1)   Az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodás (1) (a továbbiakban: a megállapodás) 211. cikkének (1) bekezdése alapján létrehozott, a földrajzi árujelzőkkel foglalkozó albizottság (a továbbiakban: a GI-albizottság) támogatja a megállapodás 465. cikkének (4) bekezdésében említett kereskedelmi formációban ülésező Társulási Bizottságot a feladatai végrehajtásában.
         (2)   A GI-albizottság elvégzi a megállapodás 211. cikkében foglalt feladatait.
         (3)   A GI-albizottság az Európai Bizottság és Ukrajna földrajzi árujelzőkkel kapcsolatos kérdésekért felelős tisztviselőiből áll.
         (4)   A Felek egy-egy küldöttségvezetőt neveznek ki, akik kapcsolattartói feladatokat látnak el az albizottságra vonatkozó valamennyi kérdésben.
         (5)   Az elnöki tisztséget a küldöttségvezetők látják el a 2. cikkel összhangban.
         (6)   A küldöttségvezetők átruházhatják feladataikat vagy azok egy részét egy kinevezett helyettesre, amely esetben a továbbiakban a küldöttségvezetőre tett hivatkozások a kinevezett helyettesre is vonatkoznak.
         (7)   Az ezen eljárási szabályzat alkalmazásában a „Felek” kifejezésnek a megállapodás 482. cikkében foglalt meghatározása alkalmazandó.
         2. cikk
         Elnökség
         A GI-albizottság elnökségét 12 hónapos időtartamokra a Felek felváltva töltik be. Az első 12 hómapos időszak a Társulási Tanács első ülésének napján kezdődik és ugyanazon év december 31-én ér véget.
         3. cikk
         Ülések
         1.   A Felek eltérő megállapodása hiányában a GI-albizottság bármely Fél kérésére ülésezik az Unió vagy Ukrajna területén felváltva, legkésőbb a kéréstől számított 90 napon belül.
         2.   A GI-albizottság üléseit az elnök hívja össze a Felek által közösen megállapított időpontban és helyszínen. Amennyiben a Felek másként nem állapodnak meg, az ülés összehívásáról szóló értesítést az elnök az ülés kezdete előtt legkésőbb 28 naptári nappal küldi ki.
         3.   A GI-albizottság rendes ülését lehetőség szerint kellő idővel a kereskedelmi formációban ülésező Társulási Bizottság rendes ülése előtt kell összehívni.
         4.   Kivételes esetben a GI-albizottság üléseit bármilyen előzetesen egyeztetett technológia – köztük videokonferencia – igénybevételével meg lehet tartani.
         4. cikk
         Küldöttségek
         A Felek minden ülés előtt a GI-albizottság 5. cikkben meghatározott titkárságán keresztül tájékoztatják egymást az ülésen részt vevő küldöttségek tervezett összetételéről.
         5. cikk
         Titkárság
         A GI-albizottság titkári feladatait az Európai Bizottság és Ukrajna egy-egy – a küldöttségvezetők által kinevezett – képviselője közösen látja el, a kölcsönös bizalom és együttműködés szellemében.
         6. cikk
         Levelezés
         1.   A GI-albizottsághoz címzett levelezést az egyik Fél részéről a titkári feladatokat ellátó tisztviselőhöz kell irányítani, aki tájékoztatja erről a másik titkárt.
         2.   A titkárság gondoskodik a GI-albizottságnak címzett leveleknek az elnökhöz való továbbításáról, és adott esetben a 7. cikknek megfelelő köröztetéséről.
         3.   Az elnöktől származó levelezést a GI-albizottság titkársága az elnök nevében megküldi a Felek részére. Az ilyen leveleket adott esetben a 7. cikkben megfelelően köröztetik.
         7. cikk
         Dokumentumok
         1.   A dokumentumokat a GI-albizottság titkárságán keresztül köröztetik.
         2.   Minden Fél a saját titkárának továbbítja a dokumentumait. Az említett titkár ezeket a dokumentumokat továbbítja a másik Fél titkárának.
         3.   Az uniós Fél titkára továbbítja ezeket az okmányokat az Unió illetékes képviselőinek, és az ilyen levelezésben következetesen másolatot küld az ukrajnai Fél titkára és a kereskedelmi formációban ülésező Társulási Bizottság titkárai számára.
         4.   Az ukrajnai Fél titkára továbbítja ezeket a dokumentumokat Ukrajna illetékes képviselőinek, és az ilyen levelezésben következetesen másolatot küld az uniós Fél titkára és a kereskedelmi formációban ülésező Társulási Bizottság titkárai számára.
         8. cikk
         Titoktartás
         Amennyiben a Felek erről másként nem határoznak, a GI-albizottság ülései nem nyilvánosak.
         Amikor az egyik Fél bizalmasnak nyilvánított információkat terjeszt a GI-albizottság elé, a másik Fél a szóban forgó információkat e szerint kezeli.
         9. cikk
         Az ülések napirendje
         1.   Az egyes ülések ideiglenes napirendjét, valamint az operatív következtetések tervezetét a 10. cikkben meghatározottak szerint a GI-albizottság titkársága állítja össze a Felek által tett javaslatok alapján. Az ideiglenes napirend azokat a pontokat tartalmazza, amelyeknek napirendbe való felvételére legkésőbb az ülés kezdete előtt 21 naptári nappal valamelyik Fél felkérte a titkárságot, és ennek alátámasztására a tárgyhoz tartozó dokumentumokat is elküldte.
         2.   Az ideiglenes napirendet a vonatkozó dokumentumokkal együtt – a 7. cikknek megfelelően – az ülés kezdete előtt legkésőbb 15 naptári nappal köröztetni kell.
         3.   A napirendet az elnök és a másik küldöttségvezető fogadja el az egyes ülések kezdetén. A Felek egyetértésével a tervezett napirenden kívüli pontokat is fel lehet venni a napirendbe.
         4.   Az elnök eseti alapon és a Felek közötti megállapodás útján az egyes témakörökre vonatkozó tájékoztatás céljából a Felek egyéb szerveinek képviselőit vagy független szakértőket is felkérhet a GI-albizottság ülésein megfigyelőként való részvételre. A Felek biztosítják, hogy a megfigyelők tiszteletben tartják a titoktartási követelményeket.
         5.   Különleges körülményekre tekintettel az elnök a Felekkel való egyeztetést követően lerövidítheti az (1) és (2) bekezdésben meghatározott időszakokat.
         10. cikk
         Jegyzőkönyvek és operatív következtetések
         1.   A két titkár minden ülésről közös jegyzőkönyvtervezetet készít.
         2.   A jegyzőkönyvben az egyes napirendi pontok tekintetében főszabály szerint a következőket kell feltüntetni:

                     a)

                     az ülés résztvevői, a kíséretükben lévő tisztviselők, valamint az ülésen részt vevő megfigyelők;

                     b)

                     a GI-albizottság elé terjesztett dokumentumok;

                     c)

                     a GI-albizottság által felvételre kért nyilatkozatok; valamint

                     d)

                     amennyiben szükséges, az ülés operatív következtetései a (4) bekezdésben említettek szerint.

               3.   A jegyzőkönyv tervezetét a GI-albizottság elé terjesztik jóváhagyás céljából. A jegyzőkönyvet a GI-albizottság üléseit követő 28 naptári napon belül jóváhagyják. A 7. cikkben említett minden címzett részére másolatot küldenek az elfogadott jegyzőkönyvről.
         4.   Az operatív következtetések tervezetét az elnöki tisztet betöltő Fél GI-albizottsági titkára állítja össze minden ülés után, és továbbítja a Feleknek a napirenddel együtt, főszabály szerint az ülés kezdete előtt legkésőbb 15 naptári nappal. Az operatív következtetések tervezetét az ülés folyamán frissítik, majd az ülés befejezésekor, amennyiben a Felek másként nem állapodnak meg, a GI-albizottság elfogadja az operatív következtetéseket, amelyek tükrözik a Felek megállapodása szerinti nyomonkövetési intézkedéseket. A megállapodást követően az operatív következtetéseket csatolják a jegyzőkönyvhöz és végrehajtásukat áttekintik a GI-albizottság ezt követő ülésein. Ennek céljából, a GI-albizottság sablont fogad el, amely valamennyi intézkedési pontra vonatkozóan lehetővé teszi a nyomon követést egy konkrét határidővel.
         11. cikk
         Határozatok
         1.   A GI-albizottság hatáskörrel rendelkezik arra, hogy határozatokat fogadjon el a megállapodás 211. cikkének (3) bekezdésében meghatározott esetekben. E határozatokat a Felek konszenzussal fogadják el azt követően, hogy az elfogadásukhoz szükséges saját belső eljárásuk lezárult. A határozatok kötelező erejűek a Felekre nézve, akik megteszik az azok végrehajtásához szükséges intézkedéseket.
         2.   A határozatokat mindegyik Fél képviselője aláírja. A (3) bekezdés sérelme nélkül, a képviselők e dokumentumokat azokon az üléseken írják alá, amelyeken a vonatkozó határozatokat elfogadják.
         3.   Amennyiben a Felek így állapodnak meg, a GI-albizottság határozatokat fogadhat el írásos eljárás keretében, a vonatkozó belső eljárások lezárulása után. Az írásbeli eljárás a Felek egyetértésével eljáró két titkár közötti jegyzékváltásból áll. E célból a javaslat szövegét a 7. cikknek megfelelően köröztetik egy legalább 21 naptári napos határidő megjelölésével, amelyen belül a tagoknak közölniük kell a javaslattal kapcsolatos esetleges fenntartásaikat, illetve módosító indítványaikat. Különleges körülményekre tekintettel az elnök a Felekkel való egyeztetést követően lerövidítheti az ebben a bekezdésben megállapított időszakokat. Miután megállapodtak a szövegben, a határozatot mindegyik Fél képviselője aláírja.
         4.   A GI-albizottság jogi aktusai a „határozat” címet viselik. Minden határozat az elfogadásának napján lép hatályba, kivéve, ha a határozat másképp rendelkezik.
         5.   A GI-albizottság határozatait a két titkár hitelesíti.
         6.   A határozatokat megküldik mindkét Félnek.
         7.   A kereskedelmi formációban ülésező Társulási Bizottság titkársága tájékoztatást kap a GI- albizottság valamennyi határozatáról, jelentéséről és más, elfogadott intézkedéséről.
         8.   A Felek dönthetnek arról, hogy közzéteszik-e hivatalos lapjukban a GI-albizottság határozatait.
         12. cikk
         Jelentések
         1.   A GI-albizottság a kereskedelmi formációban ülésező Társulási Bizottság minden rendes éves ülésén jelentést tesz a kereskedelmi formációban ülésező Társulási Bizottság számára.
         2.   E jelentéseket a Felek konszenzussal fogadják el és a „jelentés” címet viselik. A jelentéseket megküldik mindkét Félnek.
         3.   A 11. cikk (2) és (3) bekezdésében foglalt határozatok elfogadásához szükséges eljárás értelemszerűen a jelentésekre is alkalmazandó.
         13. cikk
         Nyelvek
         1.   A GI-albizottság hivatalos nyelvei az angol és az ukrán.
         2.   Amennyiben erről másképp nem határoznak, a GI-albizottság az említett nyelveken elkészített dokumentáció alapján folytatja tanácskozásait.
         14. cikk
         Kiadások
         1.   A Felek maguk viselik a GI-albizottság ülésein való részvételük kapcsán felmerülő személyzeti, utazási és ellátási költségeket, valamint a postai és távközlési szolgáltatások igénybevételével kapcsolatos kiadásokat is.
         2.   Az ülések megrendezésével és a dokumentumok sokszorosításával kapcsolatos kiadásokat az ülésnek otthont adó Fél viseli.
         3.   Az üléseken angol és ukrán nyelvre, illetve e nyelvekről történő tolmácsolással, valamint az iratoknak angol és ukrán nyelvre, illetve e nyelvekről történő fordításával kapcsolatos – a 13. cikk (1) bekezdésének való megfelelés érdekében felmerülő – kiadásokat az ülésnek otthont adó Fél viseli.
         A más nyelvekre, illetve nyelvekről történő tolmácsolással és fordítással kapcsolatos kiadásokat közvetlenül a tolmácsolást vagy fordítást kérő Fél viseli.
         15. cikk
         Módosítás
         Ezen eljárási szabályzat a GI-albizottság határozatával módosítható a megállapodás 211. cikkének (2) bekezdésével összhangban.

            (1)  HL L 161., 2014.5.29., 3. o.